ฮั่งเส็งปิดร่วง 350.94 จุด ต่อเนื่องจากช่วงเช้า
ฮั่งเส็งปิดร่วง 350.94 จุด ต่อเนื่องจากช่วงเช้า
7 พ.ค. 2558

ดัชนีฮั่งเส็งตลาดหุ้นฮ่องกงปิดตลาดร่วงลงในวันนี้ โดยดัชนีฮั่งเส็งลดลง 350.94 จุด หรือ 1.27% ปิดวันนี้ที่ 27,289.97 จุดเพราะได้รับปัจจัยถ่วงจากตลาดหุ้นนิวยอร์ก หลัง ADP ระบุว่า ภาคเอกชนของสหรัฐมีการจ้างงานเพิ่มขึ้นเพียง 169,000 รายในเดือนเม.ย. ซึ่งต่ำกว่าที่นักวิเคราะห์คาดการณ์ว่าจะเพิ่มขึ้น 205,000 ราย
นอกจากนี้ ตลาดหุ้นฮ่องกงยังได้รับแรงกดดันจากตลาดหุ้นจีน จากความกังวลเกี่ยวกับการเปิดซื้อขายหุ้นไอพีโอที่อาจจะดึงเม็ดเงินจากหุ้นในตลาด รวมทั้งมูลค่าหุ้นในตลาดที่อยู่ในระดับที่สูงเกินไป และการใช้มาตรการของรัฐบาลจีนเพื่อควบคุมการซื้อขายหุ้นด้วยมาร์จิ้น